કેરલના ખૂબસૂરત શહેર કાસરગોડની દક્ષિણે લગભગ 16 કિ.મી. દૂર અરબી સમુદ્રને પખાળતો બેકલનો શાંત કિલ્લો આજે પણ તેના ભવ્ય ભૂતકાળના સાક્ષીરૂપે ખડો છે. કેરળનો આ સૌથી મોટો અને સારી રીતે સંરક્ષિત થયેલો કિલ્લો ખૂબ જ આકર્ષક છે. લગભગ 300 વર્ષ જૂનાં આ કિલ્લા પરથી હર ક્ષણ રંગ બદલની કુદરતના વિવિધ રૂપોને નિહાળવા એ સાચે જ એક રોમાંચક અનુભવ છે. ખાસ કરીને વર્ષા દરમિયાન અહીંનું સૌંદર્ય માણવા લાયક છે. સરસ મઝાના બીચ પર આવેલ તાજ રેસ્ટોરન્ટ લગ્ઝુરિયસ છે. તે ઉપરાંત અહીં તેમને તમારા બજેટ અનુસારની અનેક હોટલ્સ મળી રહે છે. સૌથી નજીકનું એરપોર્ટ કાલિકટ લગભગ 50 કિ.મી દૂર છે. અહીં ટ્રેન દ્વારા પણ પહોંચી શકાય છે.